Publication: Magyar Közlöny
Issue: MK-2003-142 (Year: 2003, Number: 142)
Era: 1990-2004
Section: 1995. évi LIII. törvény a Nemzeti Környezetvédelmi Program (a továbbiakban: a Program) megalkotásának elrendelésével a korábban meglévõ hazai tervezési rendszerek
Paragraph Index: 627

8. Hulladékgazdálkodás 9. Környezetbiztonság Horizon - tális intézkedések BM X X X X X X Esélyegyenlõség-TNM X X ESZCSM X X X X X X X X EU—TNM X X FMM X FVM X X X X X X X X X GKM X X X X X X X X X GYISM X X HM X X X IHM X IM X KüM X KvVM X X X X X X X X X X MEH X NKÖM X X X X OM X X PM X X X X X X X X X KSH X X Önkormányzatok X X X X X X X X X X Háztartások X X X X X X X X X X Gazdálkodók X X X X X X X X X X Szakmai, tudományos és civil szervezetek X X X X X X X X X X X Felelõs X Közremûködõ 2003/142. szám A fenti táblázatban bemutatott felelõsök és közremûködõk adják a Tárcaközi Bizottság keretében mûködõ tematikus albizottságok felelõseit és tagjait. Ezen albizottságokban folyik majd a tervezõ munka és az egyeztetés. A felelõsök mandátuma az adott akcióprogram esetében a koordináció és az elõterjesztés joga a Tárcaközi Bizottság részére. Azon esetekben, ahol két tárcát is megjelöl a táblázat, ott az adott minisztériumok megosztott, azonos jogokat és kötelességeket kapnak. Az elõrehaladás mérése és ellenõrzése Az NKP-II és tematikus akcióprogramjai tartalmazzák a nemzeti középtávú környezetpolitika legfontosabb céljait és feladatait. Az NKP-II legfontosabb környezetpolitikai küldetése a számszerûen kitûzött környezeti célállapotok elérése, valamint a tematikus akcióprogramokban kitûzött specifikus és operatív célokból levezetett beavatkozások megvalósítása. A Program elõrehaladásának monitorozó rendszere segíti elõ annak nyomon követését, hogy a kitûzött feladatok megvalósítása milyen mértékben és módon biztosítja a megfogalmazott fõ célok elérését. Olyan információbázisra van szükség, amely jelzi, hogy a meghatározott feladathalmaz hozzájárult-e a környezeti elemek mennyiségében és minõségében középtávon kitûzött célok eléréséhez. A második Nemzeti Környezetvédelmi Program az Országgyûlés által történõ elfogadása után lép életbe. Az NKP-II-ben megfogalmazott feladatok végrehajtásának koordinálása a Kormány feladata. A Kormány a feladatok ütemezett megvalósítása érdekében — a költségvetés tervezésének ütemével összhangban — éves elõrehaladási jelentéseiben és végrehajtási tervekben rögzíti az aktuális feladatokat és azok megvalósításának „biztosítékait”, valamint a költségvetési törvény végrehajtásáról szóló zárszámadással összhangban értékeli a Program elõrehaladását az elõzõ végrehajtási idõszakban. Az elõrehaladás vizsgálatának másik fontos célja az aktualizálás, amely rámutat az ütemezésben vagy a súlypontokban szükséges módosításokra. E dokumentum képezi majd a törvényben elõírt kétévenkénti beszámoló és ellenõrzés alapját. Az éves elõrehaladási jelentést és a végrehajtási terveket a tematikus akcióprogramokért felelõs albizottságok készítik elõ. Az elõkészítés keretében a Tárcaközi Bizottság elõterjesztést készít a Kormány számára folyó év június 30-áig a következõ évi végrehajtási terv szakmai és finanszírozási irányelveirõl. Az éves elõrehaladási jelentést és a végrehajtási terveket a Tárcaközi Bizottság megtárgyalja, tájékoztatja róla az Országos Környezetvédelmi Tanácsot és javaslatot tesz a környezetvédelemért felelõs miniszter részére. A javaslat alapján elõterjesztés készül a Kormány számára a végrehajtandó feladatokra, azok felelõseire és a finanszírozási forrásokra, legkésõbb minden év szeptember 30-áig. A költségvetési tervezés lezártát követõen legkésõbb február 28-áig a Kormány áttekinti a konkrét költségvetés által tervezett és finanszírozott, valamint a nem kormányzati keretek között megvalósuló adott évi feladatokat, és a program hátralevõ idejében — de legalább az elkövetkezõ két évben — teljesítendõ feladatokat. Az éves rendszerességgel készülõ elõrehaladási jelentés és végrehajtási tervek az NKP-II idõtartama alatt lehetõséget biztosítanak az idõközben bekövetkezõ változásokhoz történõ rugalmas alkalmazkodásra. Egyrészt ezeken keresztül vehetõk figyelembe az EU tagság évével kezdõdõ, illetve az EU következõ hétéves tervére történõ átmenetkor (2007) feltehetõen bekövetkezõ feladatok, módosulások. A Kormány az Országgyûlés részére az 1995. évi LIII. tv. alapján kétévente beszámolót készít az NKP megvalósításáról. A beszámolónak tartalmaznia kell majd az ágazatok környezetvédelmi teljesítményérõl szóló beszámolót, a több tárca együttes végrehajtásában megvalósuló tematikus akcióprogramok végrehajtásának állását, valamint a célállapotok elérésének aktuális helyzetét és trendjét. A szerteágazó végrehajtási és nyomon követési mechanizmus kereteit, a jelentéstételi kötelezettség konkrét tartalmát, valamint a feladat ellátásához szükséges informatikai monitoring rendszert a Program indulásától számított egy éven belül ki kell dolgozni. Az elõrehaladás mérését megfelelõ mutatókészlet alapján kell meghatározni. Egyrészt a célállapotok teljesülését a célállapot mutatókon keresztül, másrészt a tematikus akcióprogramok által meghatározott feladatok teljesülését, beavatkozás és eredmény mutatók segítségével. A mutatók alapján vizsgálni kell az ok-probléma-cél-beavatkozás-eredmény-hatás folyamatot. Az ellenõrzéshez szükséges adatok értékelése azok sokrétûsége és számossága miatt jelentõs idõt vesz igénybe. Ezért az NKP-II mutatói alapján a Program elindulásától számított két éven belül a környezetpolitikai teljesítmény aktuális mérésére olyan összesített makromutatókat kell kidolgozni, amelyek megfelelõen tükrözik a környezet állapotának alakulását, az ágazatok környezetpolitikai teljesítményét, a szennyezések, valamint a környezetpolitikai beavatkozások mértékét egyaránt. 4.4. Finanszírozási stratégia Az NKP-II, illetve az ehhez hasonlóan átfogó programok megvalósítása különösen körültekintõ kormányzati koordinációt igényel. Különösen igaz ez az NKP-II finanszírozási rendszerére, amelyben nemcsak egyedi és elkülönült hazai, illetve külföldi források jelennek meg, hanem ezek sokszínû és sokféle érdekeltségû halmaza. Az éves szakmai és pénzügyi tervezés, valamint a végrehajtás elõsegítése érdekében az NKP-II számszerûsített környezeti célállapotokat tartalmaz, és meghatározza az azok megvalósítását szolgáló tematikus akcióprogramokat. A tematikus akcióprogramok tartalmazzák a megvalósításhoz szükséges operatív célrendszert (specifikus és operatív célok), melyekhez konkrét beavatkozások és feladatok kapcsolódnak. Az így kialakított cél- és feladatrendszer lehetõvé teszi a feladatok hatéves idõszakra vonatkozó ráfordí- 2003/142. szám tásigényének meghatározását, legalábbis az elõreláthatóság mértékéig. 4.4.1. A finanszírozás háttere és keretei Az NKP-II megvalósításához rendelkezésre álló források nagyságát egyrészt a gazdasági feltételek, másrészt a tervezett feladatok forrásigénye határozza meg. A finanszírozási stratégia hatéves idõszakra szól. A konkrét pénzügyi források a költségvetés tervezésével összhangban, az éves tervezés keretében folyó iterációs egyeztetések eredményeként alakulhatnak ki. A lehetõségeket és az igényeket összehangoló terv visszahathat akár a makrogazdasági feltételekre, akár a megoldandó feladatok körére, volumenére. Az NKP-II finanszírozási lehetõségei a középtávú makrogazdasági feltételek elõrejelzése segítségével becsülhetõk meg, a gazdasági teljesítmény várható változásának — és ebbõl a környezet védelmére fordítható források alakulásának — számításával. Az elmúlt 15 év tapasztalatai alapján megállapítható, hogy a környezetvédelem finanszírozási forrásai között — arányának fokozatos csökkenése ellenére — az államháztartási szektor a meghatározó. 1995—1999 között az államháztartási források (állami költségvetés és az önkormányzatok) a környezetvédelmi fejlesztések legalább 70%-át fedezték. Az államháztartási szektor mellett meghatározóvá válik a gazdálkodók szerepvállalása. A külsõ források (hitelek, támogatások) szerepe is nõni fog. E tendenciák hozzájárulnak a környezetvédelmi források fokozatos bõvüléséhez. A program végrehajtása során ugyanakkor vizsgálni kell a gazdálkodói fejlesztések, valamint az államháztartási szektorban megvalósuló (fõleg önkormányzati) fejlesztések terhének hatását a lakosságra. Így többek között a díjnövekedések inflációs hatását, a környezetvédelmi célú gazdasági szabályozók (termékdíjak, az esetleges környezetterhelési díjak) hatását, valamint a megváltozott gazdasági feltételek miatt az államháztartási források újraelosztásának irányát, kötöttségét, továbbá a hitelfelvételi lehetõségek, kondíciók alakulását. Az NKP-II tematikus akcióprogramjaiban szereplõ feladatok a tervezés szempontjából két csoportra oszthatók. Az NKP-II részben olyan beavatkozásokat tartalmaz, amelyek jelenleg is mûködnek (meglévõ feladatok), tehát önállóan vagy más programokban megtalálhatók és azok keretében a szükséges forrásigényük is elõirányzott. Az ilyen feladatok szerepeltetése az NKP-II-ben a környezeti problémák komplex kezelése szempontjából indokolt. A célok és feladatok között ugyanakkor vannak olyan új elemek is, amelyek eddig egyik mûködõ program feladatai között sem jelentek meg, viszont az adott környezeti probléma megoldásához nem nélkülözhetõek. Az NKP-II feladatainak finanszírozása a különbözõ szereplõk összehangolt közremûködésével oldható meg, ideértve a központi költségvetés, az önkormányzatok, a gazdálkodó szervek feladatait és a lakosság környezettudatos tevékenységét is. Az NKP-II megvalósítása szempontjából kiemelkedõ jelentõségû a központi költségvetés forrásainak szerepe. A költségvetési források egyrészt az állami felelõsségi körbe tartozó feladatok finanszírozásaként, másrészt az önkormányzati és gazdálkodói ráfordítások kiegészítéseként (támogatásként) vehetõk számításba a közös érdekeltségû tennivalók esetén. E támogatásoknak, kedvezményes hiteleknek kiemelt szerepe van a környezetvédelmi feladatokra szánt gazdálkodói források mobilizálásában. A központi források támogatásra fordított részét úgy kell felhasználni, hogy az a külföldi forrásokhoz szükséges társfinanszírozást biztosítsa. A konkrét környezetvédelmi beavatkozások mellett az NKP-II kiemelt szerepet szán a megelõzõ típusú, közvetett intézkedéseknek, amelyek a környezettudatos, jogkövetõ magatartás, illetve a környezetvédelmi követelményeket tükrözõ jogszabályi környezet kialakítását szolgálják. A központi költségvetésen kívüli egyéb források (önkormányzati saját források, a gazdálkodók saját forrásai) felhasználásáról a forrás felett rendelkezési jogot gyakorló határoz a tevékenységére érvényes jogszabályi elõírások keretei között, feladatainak, érdekeltségének megfelelõen. Ezen források felhasználására az NKP-II csupán ajánlásokat tartalmaz. 4.4.2. A központi költségvetés szerepe

Source: https://magyarkozlony.hu/hivatalos-lapok/baf51686730c8137e4c342fa81918d3f73ae7a16/dokumentumok/51c758a44d8c6475668366ce44e0c0b168fe9de9/letoltes